open-index/open-wikipedia-markdown huggingface dataset:
Pesä (täsmennyssivu)

**Pesä** tarkoittaa ainakin seuraavia:

*pesä, eläimen suojapaikka
*pesä, jakamatonta varallisuuskokonaisuutta tarkoittava oikeustermi, esimerkiksi:
** kuolinpesä
** konkurssipesä
*pesä, pesäpallo- tai baseballkentän osa
*pesä, uunin tai piipun ontto osa, jossa palaminen tapahtuu
**[[Pesä (novelli)|Pesä]]* (*Der Bau*), Franz Kafkan novelli
*Teatteri Pesä, keravalainen teatteriryhmä
*Pesä, sukunimenä:
**Pentti Pesä (1942–2023), suomalainen teatteriohjaaja, näytelmäkirjailija ja kirjailija
**Perttu Pesä (s. 1968), suomalainen näyttelijä, ohjaaja ja Tampereen apulaispormestari.
Kalifornianvirta

**Kalifornianvirta** on pohjoisella Tyynellämerellä kulkeva kylmä merivirta, joka virtaa Pohjois-Amerikan länsirannikon suuntaisesti etelään. Sen virtaus jäähdyttää eteläistä Kaliforniaa ja nostaa merenpohjasta ravinteita. Syklisinä kiertoina esiintyvät El Niño- ja La Niña -sääilmiöt vaikuttavat Pohjois-Tyynenmeren virtauksiin ja niiden välityksellä myös kalifornianvirtaan, minkä seurauksena voi esiintyä vuodenajasta poikkeavia rankkasadekuuroja, myrskytuulia sekä merkittäviä lämpötilamuutoksia (El Niñon aikana kuumempia ja La Niñan aikana viileämpiä kausia).

## Lähteet
Tokion kansallismuseo

**Tokion kansallismuseo** () on kansallismuseo Tokiossa, Japanissa. Se avattiin vuonna 1872 ja se on Japanin vanhin museo. Museon kokoelmat keskittyvät Japanin taiteeseen ja historiaan, mutta myös muuhun Aasiaan, josta erityisesti Itä-Aasiaan.

## Lähteet
Reumafaktori

**Reumafaktori** eli **reumatekijä** on verestä mitattavissa oleva arvo, joka koholla ollessaan viittaa reumaan. Kyseessä on elimistön omia proteiineja, immunoglobuliineja vastaan kehittynyt vasta-aine, jonka pitoisuutta voidaan mitata. Reumafaktorin arvo on tosin 30&nbsp;%:lla potilaista nivelreuman alkuvaiheessa normaali. Vääriä positiivisia tuloksia voivat aiheuttaa mm. sarkoidoosi, kollageenisairaudet, kuppa, virushepatiitti, maksakirroosi, bakteerien aiheuttamat tulehdukset, korkea ikä sekä Sjögrenin syndrooma. 

Kun reumafaktori mitataan plasmasta (P -RF), merkittävä pitoisuus on yli 30 IU/ml ja selvästi kohonnut pitoisuus on yli 60 IU/ml. Jos arvo on alle 30 IU/ml, sitä ei voida pitää osoituksena nivelreumasta tai sidekudossairaudesta. Kun pitoisuus pitkäaikaisesti yli 60 IU/ml, se liittyy yleensä nivelreumaan. Pitoisuus voi kohota jo ennen oireiden esiintymistä. Plasman reumafaktori ei ole koholla selkärankareumassa. Juveniilireuman yhteydessä reumafaktoria esiintyy noin 30&nbsp;%:lla potilaista. 

Reumafaktorin syntymiseen ei tunneta syytä. Se on veren vasta-aine, joka kohdistuu immunoglobuliineja kohtaan. Immunoglobuliinit ovat elimistön tiettyjä vasta-aineita. Autoimmuuni-ilmiössä on kyse häiriötilasta, jolloin elimistössä kehittyy vasta-aineita normaalisti esiintyviä proteiineja kohtaan. Nivelreuma voidaan todeta myös sitrulliinivasta-aineiden mittaamisen (S-CCPAb) avulla.  

Reumafaktori voidaan määritellä myös seerumista (S -RF). Mittaus kohdistuu pääasiassa IgM-luokan reumafaktoriin. Menetelmä on immunoturbidometrinen, ja antigeeninä on ihmisen IgG. Seerumin viitearvon rajana on 14 IU/ml. Noin 80&nbsp;%:lla nivelreumapotilaista arvo on korkeampi. Nivelsairauksista yleensä vain nivelreumassa arvo on yli 60 IU/ml.   

Yksittäinen laboratoriokoe ei kuitenkaan riitä mihinkään sairausdiagnoosiin. Diagnoosin tehkee terveydenhuollon ammattilainen oireiston ja laboratoriokokeiden sekä tarvittaessa röntgenkuvien perusteella.  

## Lähteet

## Aiheesta muualla

* http://therapiafennica.fi/wiki/index.php?title=Nivelreuma
Stealin’ Home

**Stealin' Home** on Babe Ruth -yhtyeen neljäs studioalbumi, ja se on julkaistu vuonna 1975 levy-yhtiön vaihdoksen jälkeen Capitol-merkillä. Luettelotunnus on Capitol ST 11451. Levyllä vielä esiintyvä laulaja Jenny Haan siirtyi tämän jälkeen syrjään ja tilalle tuli Ellie Hope.

## Kappaleet

; A-puoli

# It'll Happen in Time
# Winner Takes All
# Fascination
# 2000 Sunsets

; B-puoli

# Elusive
# Can You Feel It
# Say No More
# Caught at the Plate
# Tomorrow

Albumin kappaleiden tekoon ovat osallistuneet kaikki yhtyeen jäsenet eri yhdistelminä. Yksi kappale on lainattu muualta.

## Arvioita

Chas de Whalley on arvostellut levyn tunnetusti kriittisessä New Musical Express -lehdessä. Siinä hän arvelee, että albumi on tehty liian hätäisesti joten kappaleet ovat hyvästä soittotaidosta huolimatta liian ilmeisiä eikä yhtye ole pystynyt välttämään englantilaisen pehmeän funk rockin kliseitä toisin kuin esimerkiksi Fleetwood Mac sekä parivaljakko Daryl Hall ja John Oates. Muuten pitkästyttävän albumin hyvinä kappaleina hän mainitsee "Elusiven" ja "Say No Moren".

Soundin arviossa Jukka Nummelin pitää yhtyettä keskinkertaisena sekä soittotaidoltaan että kappalevalikoimaltaan, mutta kuitenkin lupauksia antavana. Laulajatarta, jonka hän nimeää Janita Haaniksi, Nummelin pitää myös tavanomaisena, vaikka tämä pyrkii Grace Slickin ja Maggie Bellin tasolle. Parhaina kappaleina Nummelin pitää Haanin tekemää hidasta "2000 Sunsetsia" sekä jazzahtavaa soitinpainotteista "Elusivea". Kosketinsoittimiin on nyt tullut aikaisemmin Wild Turkey -yhtyeessä vaikuttanut Steve Gurl. Gurl on tehnyt "Elusiven" rumpali Ed Spevockin kanssa sekä omin päin Nummelinin kehuman soitinkappaleen "Caught at the Plate".

## Lähteet
Korpialvejuuri

**Korpialvejuuri** (*Dryopteris cristata*) on yleinen, Euroopassa ja Pohjois-Amerikassa tavattava saniainen.

## Ulkonäkö ja koko

Korpialvejuuren maavarsi on lyhyt, jokseenkin pysty tai vaakasuora ja se on tiheitten, liuskaisten suomujen peittämä. Lehdet kasvavat kimppuina. Itiöpesäkkeettömät lehdet ovat pystyjä, 20–30 cm korkeita ja niiden ruoti on noin puolet lehtilavan pituudesta. Toisin kuin itiöpesäkkeelliset lehdet, itiöpesäkkeettömät lehdet talvehtivat. Itiöpesäkkeelliset lehdet ovat viistoja ja kasvavat 40–60 cm korkeiksi. Lehtiruoti on vaaleanruskeiden suomujen peitossa ja pituudeltaan lehtilavan pituinen. Lehtilapa on kalju, yksi  tai kaksi kertaa parilehdykkäinen ja kapeanpuikea. Lehdykät ovat kolmiomaisen puikeita tai pitkänpyöreitä, parijakoisia tai -osaisia, liuskat tylppiä, pitkulaisia ja hammasrivisiä tai -liuskaisia. Lehdyköiden alapinnalla on pieniä, kahdessa rivissä olevia pyöreitä itiöpesäkeryhmiä. Itiöpesäkkeiden katesuomut ovat munuaismaisia. Suomessa korpialvejuuren itiöt kypsyvät heinä-elokuussa. Laji on myrkyllinen.

Korpialvejuuri voi risteytyä metsäalvejuuren (*D. carthusiana*) kanssa.

## Levinneisyys
Korpialvejuuren päälevinneisyysalue Euroopassa ulottuu Saksasta ja Alppien alueelta Keski-Venäjälle. Etelässä levinneisyysalue rajoittuu Unkariin, Romaniaan ja Pohjois-Ukrainaan, pohjoisessa Fennoskandian keskiosiin ja Pohjois-Venäjälle. Lisäksi lajia tavataan satunnaisemmin myös Britteinsaarilla, Ranskassa ja Pyreneillä. Aasian puolella lajia kasvaa Länsi-Siperiassa. Pohjois-Amerikassa korpialvejuurta tavataan lähinnä Yhdysvaltojen pohjois- ja koillisosissa sekä Kanadan eteläosissa. Mantereella tavataan pääasiassa lajin muunnosta, var. *clintoniana*. Suomessa korpialvejuuren levinneisyysalue painottuu maan etelä- ja itäosiin. Pohjoisempana laji on satunnaisempi, mutta sitä on tavattu Etelä-Lapin korkeudelle saakka.

## Elinympäristö
Korpialvejuuri kasvaa korvissa, tulvaisissa rantapensaikoissa, suo-ojissa, turvekuoppien reunamilla ja suoniityillä.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
*Pohjolan kasvien pauloissa: ''Dryopteris cristata'' - korpialvejuuri
*Kasviatlas 2020: Korpialvejuuren levinneisyys Suomessa.
*ITIS: ''Dryopteris cristata'' 
*United States Department of Agriculture (USDA): ''Dryopteris cristata''
Major League Baseball -kausi 2011

**Major League Baseball kausi 2011** oli Major League Baseballin kausi, joka alkoi torstaina 31. maaliskuuta 2011 ja päättyi 28. lokakuuta. Kaikkien aikojen 82. Major Leaguen tähtipeli pelattiin 12. heinäkuuta Phoenixin Chase Fieldillä, ja se ratkaisi World Seriesin kotikenttäedun National Leaguen voittajalle. World Series pelattiin Texas Rangersin ja St. Louis Cardinalsin välillä 19.–28. lokakuuta, ja sen voitti seitsemännessä pelissä St. Louis Cardinals.

## Runkosarjan sarjataulukot

*Asteriskilla merkityt joukkueet valittiin jatkoon villillä kortilla.

## Postseason

### World Seriesin 6. peli

Cardinals esitti erään historian suurimmista voittoon johtaneista takaa-ajoista loppuottelusarjan kuudennessa ottelussa, jossa mestaruus oli katkolla Texasille. Joukkue nousi tasoihin kahden juoksun takaa sekä yhdeksännessä että kymmenennessä vuoroparissa, molemmilla kerroilla kahden palon tilanteessa ja kolmannella lyöntiyrityksellä. Yhdeksännessä David Freese löi kahden juoksun triplan. Kymmenennessä Texas siirtyi jälleen kahden juoksun johtoon Josh Hamiltonin kaksi juoksua tuottaneella homerilla. Tasoittavallaan Cardinals onnistui Ryan Theriotin ja Lance Berkmanin lyömillä juoksuilla venymään jälleen tasatilanteeseen. Texasin 11. sisävuoron jäätyä tuloksettomaksi David Freese ratkaisi ottelun voittokunnarillaan.

## Aiheesta muualla

*Baseball-Reference.com, American Leaguen tilastot
*Baseball-Reference.com, National Leaguen tilastot
Singaporen Grand Prix 2011

**Singaporen Grand Prix 2011** (virallisesti **2011 Formula 1 SingTel Singapore Grand Prix**) oli Formula 1 -kauden 2011 14. osakilpailu, joka ajettiin 25. syyskuuta Singaporen katuradalla Singaporessa. Kilpailun voitti paalupaikalta startannut Red Bullin Sebastian Vettel, jolle voitto oli kauden yhdeksäs. Toiseksi ajoi McLarenin Jenson Button ja kolmanneksi Red Bullin Mark Webber.

## Viikonlopun aikataulu ja sää

## Tulokset
### Aika-ajo

### Kilpailu

### Johtokierrokset

## Huomautukset
* Jaime Algersuari sai sijoituksen koska hän ajoi yli 90% kisapituudesta.
* Paalupaikka: Sebastian Vettel, Red Bull-Renault
* Nopein kierros: Jenson Button, McLaren-Mercedes, 1:48.454 (kierros 54)

## Lähteet

## Aiheesta muualla
Los Angeles Dodgers

**Los Angeles Dodgers** on vuonna 1883 perustettu kalifornialainen baseballseura, joka pelaa kotiottelunsa Dodger Stadiumilla Los Angelesissa. Se kuuluu Major League Baseballin National Leaguen läntiseen divisioonaan. Seura perustettiin alun perin Brooklynissa, New Yorkissa nimellä **Brooklyn Atlantics**, joka oli ollut kaupungissa 1855–1875 toimineen joukkueen nimi. Tämän jälkeen se tunnettiin useilla lempinimillä ennen kuin nimi Dodgers vakiintui vuonna 1932. 

Seuran omistaja on Guggenheim Baseball Management. Los Angeles Dodgers oli vuonna 2023 *[[Forbes]]in* listauksessa maailman 25. arvokkain urheiluseura 4,8 miljardin dollarin arvolla.

## Historia
Dodgers oli ensimmäinen kahdesta joukkueesta, joka on onnistunut voittamaan kahden eri Major Leaguen mestaruuden peräkkäisillä kausilla. Tämä tapahtui 1889–1890 (American Association ja National League). Samaan on pystynyt vain Boston Reds 1890–1891 (Players League ja American Association).

Vuonna 1916 joukkue, jonka silloinen nimi oli Brooklyn Robins, voitti National Leaguen ja selviytyi World Series -loppuotteluun. Se hävisi finaalin kuitenkin Boston Red Soxille otteluvoitoin 1–4. Joukkue voitti National Leaguen myös 1920, mutta Cleveland Indians oli World Series -loppuottelussa vahvempi voitoin 5–2.

Joukkue muutti Los Angelesiin vuonna 1958, ja pelasi ensimmäiset neljä kauttaan Los Angeles Memorial Coliseumilla ennen kuin siirtyi nykyiselle kotikentälleen.

Dodgers voitti World Seriesin ensimmäisen kerran vuonna 1955 pitkäaikaista kilpailijaansa New York Yankeesiä vastaan. Sittemmin seura on voittanut mestaruuden vuosina 1959, 1963, 1965, 1981, 1988, 2020, 2024 ja 2025.

## Lähteet

## Aiheesta muualla

*Los Angeles Dodgersin viralliset sivut
Francis Lorenzo

**Francisco Lorenzo Torres** on espanjalainen näyttelijä, joka syntyi Pontevedrassa 24. syyskuuta 1960. Hän on psykogian maisteri. Näyttelijä uransa hän aloitti tekemällä teatteria ja myöhemmin siirtyi myös televisioon ja elokuviin. Tällä hetkellä hän esittää komisaaria televisiosarjassa Águila Roja. Hänen veljensä on tuottaja José Manuel Lorenzo.

## Liitteet

* 
*Tietoa Lorenzosta Espanjan television sivuilta.

## Lähteet
IPhone 4S

**iPhone 4S** on Applen lokakuussa 2011 julkaisema älypuhelin. Se on yhtiön järjestyksessään viides puhelin iPhone-tuoteryhmässä. Laite paljastettiin Applen kutsuvierastapahtumassa 4. lokakuuta 2011.

Laite tuli myyntiin 14. lokakuuta 2011 Yhdysvalloissa, Kanadassa, Australiassa, Yhdistyneessä kuningaskunnassa, Ranskassa, Saksassa ja Japanissa. Suomessa ja 21 muussa Euroopan, Etelä-Amerikan ja Aasian maassa puhelin tuli myyntiin 28. lokakuuta.

## Julkaisu
Apple esitteli iPhone 4 -älypuhelimen seuraajan 4. lokakuuta Cupertinossa sijaitsevassa päämajassaan. Ensimmäistä kertaa pitkään aikaan Applen kärkituotetta esitteli joku muu kuin yhtiön pitkäaikainen toimitusjohtaja Steve Jobs, joka kuoli esittelyä seuraavana päivänä. Applen toimitusjohtaja Tim Cook antoi kuitenkin esittelyvastuun muille.

iPhone 4S keräsi aluksi paljon pettyneitä kommentteja kuluttajia, jotka olivat odottaneet suurempaa päivitystä. Myyntiluvuissa pettymys ei kuitenkaan näkynyt. Puoli vuorokautta julkistuksesta puhelinta oli tilattu jo yli 200&nbsp;000 kappaletta. Suomessa puhelin nousi Elisan kuudenneksi myydyimmäksi älypuhelimeksi, vaikka puhelinta ehdittiin myydä vain neljä päivää lokakuussa. Melko nopeasti iPhone 4S:n julkaisun jälkeen siinä havaittiin muutamia teknisiä ongelmia. Ensimmäinen laajaa huomiota mediassa saanut tekninen ongelma oli keltaisuudesta kärsivä näyttö. Lokakuun lopulla ilmeni myös, että puhelimen akun varaus kuluu ilmoitettua selvästi nopeammin.

Yhdysvaltalainen kuluttaja nosti maaliskuussa 2012 joukkokanteen Applea vastaan. Kantajan mielestä Siri-puheentunnistus ei toimi luvatusti, ja Apple on syyllistynyt harhaanjohtavaan markkinointiin.

iPhone 4S oli toukokuussa 2012 kaikkein myydyin matkapuhelin kaikkien kolmen suuren teleoperaattorin myyntilistoilla.

iPhone 4S tilastoitiin 18. myydyimmäksi puhelimeksi (+60 miljoonaa) kautta aikain, kun Nokia 1100 (250 miljoonaa) piti ykköspaikkaa, iPhone 5 (+70 miljoonaa) oli viides ja 6 sekä 6Plus (220 miljoona) yhteenlaskettuna kolmanneksi myydyin.

## Ominaisuudet
Yhtenä pääominaisuutena Apple mainostaa laitteen nopeampaa kameraa, joka on päivitetty kahdeksaan megapikseliin ja jolla voi kuvata 1080p:n videokuvaa. Toinen uudistus on puhelimen paranneltu ääniohjaus, joka auttaa normaaleissa askareissa, kuten sään tarkistamisessa, herätyskellon asettamisessa tai reitin suunnittelussa.

IPhone 4S jakaa samanlaisen kuoren edeltäjänsä, iPhone 4:n, kanssa. Laitteen prosessori on päivitetty Applen omaan Apple A5 -siruun, jota käytetään myös yhtiön iPad 2 ja iPad Mini -taulutietokoneissa. Puhelimessa on esiasennettuna Applen iOS 5 -käyttöjärjestelmä, mutta sen saa päivitettyä iOS 9 -käyttöjärjestelmään.

## Patenttikiista Samsungin kanssa
Pian iPhone 4S:n julkistuksen jälkeen Samsung ilmoitti haastavansa Applen oikeuteen Ranskassa ja Italiassa, koska Samsungin mukaan iPhone 4S rikkoo kolmea sen WCDMA-verkkotekniikkaan liittyvää patenttia. Samsung hakee puhelimelle myyntikieltoa näissä maissa ja aikoo jättää samanlaisen haasteen muissakin maissa.

## Lähteet

## Aiheesta muualla

*Applen iPhone-sivusto
Prakash Mallavarapu

**Prakash Mallavarapu** (s. 29. tammikuuta 1949) on intialainen roomalaiskatolinen piispa. Hänet vihittiin papiksi 11. lokakuuta 1979 ja nimitettiin Cuddapahin hiippakunnan piispaksi 22. toukokuuta 1998. Piispaksi vihkiminen seurasi 22. heinäkuuta. Pääkonsekraattorina toimi Saminini Arulappa, jota avustivat Bali Gali ja John Mulagada.

26. heinäkuuta 2002 Mallavarapu sai nimityksen Vijayawadan piispaksi. 3. heinäkuuta 2012 hän sai uuden nimityksen Visakhapatnamin arkkipiispaksi.

## Lähteet
Isoja aikoja

**Isoja aikoja** on suomalaislaulaja Tommi Läntisen seitsemäs sooloalbumi, ja ensimmäinen studiolevy seitsemään vuoteen. Se julkaistiin 12. lokakuuta 2011.

Albumi debytoi Suomen virallisen listan sijalla 32.

## Kappaleet
# 
# 
# 
# 
# 
# 
# 
# 
# 
# 

## Lähteet
* Isoja aikoja discogs.com -sivustolla
* Tehtaanmyymälä

### Viitteet
Nokian lukio

**Nokian lukio** on Nokialla sijaitseva lukio, jossa on noin 380 oppilasta ja 30 opettajaa. Lukion rehtorina toimii Juha Sainio.

Koulun historia yltää Laatokan Karjalaan ja vuoteen 1919, jolloin Jaakkiman yhteiskoulu perustettiin. Koulun toiminta päättyi, kun se sodan seurauksena menetti kotipaikkansa ja evakuoitiin 3. maaliskuuta 1940. Kotipaikaton Jaakkiman yhteiskoulu muutti Nokialle vuonna 1940. Koulu on toiminut nimellä Nokian lukio vuodesta 1976.

Vuonna 1940 rakennettu koulurakennus remontoitiin vuonna 1998, jolloin se sai muun muassa nykyaikaisen auditorion, joka on myös Nokian Työväen Teatterin käytössä. Vuonna 2022 Nokian lukio siirtyi yhteinäiskouluksi *Silta*-nimiselle kampukselle.

## Lähteet

## Aiheesta muualla
* Nokian lukion verkkosivut
Bali Gali

**Bali Gali** (s. 29. huhtikuuta 1939) on intialainen roomalaiskatolinen piispa. Hänet vihittiin papiksi Gunturin hiippakuntaan 19. joulukuuta 1964 ja nimitettiin sen piispaksi 2. heinäkuuta 1984. Piispaksi vihkiminen seurasi 23. lokakuuta. Pääkonsekraattorina toimi Agostino Cacciavillan, jota avustivat Saminini Arulappa ja Mariadas Kagithapu.

## Lähteet
Prasad Gallela

**Prasad Gallela** (s. 7. huhtikuuta 1962) on intialainen roomalaiskatolinen piispa. Hänet vihittiin papiksi Kurnoolin hiippakuntaan 1. maaliskuuta 1989 ja nimitettiin Cuddapahin hiippakunnan piispaksi 31. tammikuuta 2008. Piispaksi vihkiminen seurasi 1. maaliskuuta. Pääkonsekraattorina toimi Marampudi Joji, jota avustivat Prakash Mallavarapup ja Doraboina Moses Prakasam.

## Lähteet
John Mulagada

**John Mulagada** (12. joulukuuta 1937 – 16. elokuuta 2009) oli intialainen roomalaiskatolinen piispa. Hänet vihittiin papiksi 4. tammikuuta 1965 ja nimitettiin Elurun hiippakunnan piispaksi 9. joulukuuta 1976. Piispaksi vihkiminen seurasi 5. toukokuuta 1977. Pääkonsekraattorina toimi Duraisamy Simon Lourdusamy, jota avustivat Saminini Arulappa ja Ignatius Gopu. Mulagada toimi virassa kuolemaansa saakka. Hän oli ensimmäinen Intiassa piispaksi noussut dalit.

## Lähteet
Paulina Ahokas

**Paulina Ahokas** (s. 17. kesäkuuta 1972 Siilinjärvi) on suomalainen kulttuuri- ja tapahtuma-alan vaikuttaja.

Ahokas toimii tällä hetkellä Tampere-talo-konsernin toimitusjohtajana. Tampere-talo-konserni on Suomen suurin ja monipuolisin kulttuuri- ja kongressikeskustoimija, ohjelmatoimisto ja tapahtumakonserni, jonka kokonaisliikevaihto ja muut tuotot ovat noin 30 miljoonaa euroa ja joka houkuttelee vuosittain noin 600 000 kävijää yli tuhanteen tapahtumaan. Suomen itsenäisyyden juhlavuonna 2017 maailman ainoa Muumimuseo avasi ovensa Tampere-talossa. Tampereen taidemuseon hallinnoima kokoelma koostuu yli 2000 Tove Janssonin originaaliteoksesta. 

Ahokas toimii useissa hallitus- ja luottamustehtävissä: Hän on tällä hetkellä LiveX Finland Oy:n hallituksen puheenjohtaja. Yritys yhdistää digitaalisesti ravintola-, matkailu- ja majoituspalveluita tapahtumalipun ostajille. Hän on myös suomen suurimman musiikkialan tapahtuman Music & Media Oy:n varapuheenjohtaja sekä Suomen Kauppakamarin valtuuston ja Glaspalatskvarteret Ab:n hallituksen jäsen. Ahokas toimii Ruotsin kunniakonsulina.

Tampere-talo-konserni on kestävän kehityksen edelläkävijä. Koko Tampere-talon kortteli toimii hiilineutraalisti, ja vastuullisuustyö kattaa kaikki tapahtumat — niin Tampere-talossa kuin Tuulensuun Palatsissakin. Myös konsernin muualla järjestämät tapahtumat noudattavat kestävän kehityksen auditointia. Tampere-talo-konsernin vastuullisuustyö on palkittu useasti, mukaan lukien Suomen valtion myöntämä Sitoumus2050 -tunnustus vuonna 2024.

Aiemmin Ahokas on toiminut Yleisradion hallituksessa, kulttuuriministerin nimeämänä jäsenenä Taiteen keskustoimikunnassa, kansainvälisen tasa-arvopalkinnon valintalautakunnan puheenjohtajana sekä Åkerlundin säätiön hallituksen jäsenenä.

Vuosina 2009–2010 Ahokas toimi Jorma Ollilan puheenjohtaman Maabrändityöryhmän jäsenenä. Vuosina 2002–2011 Ahokas edisti suomalaisen musiikkialan vientiä Music Export Finlandin johtajana. Organisaatio sai Tasavallan presidentin kansainvälistymispalkinnon vuonna 2011. Ahokas on myös saanut Suomen Vientiyhdistyksen kansainvälistymispalkinnon vuonna 2007 sekä Musiikki & Median Industry Awards -elämäntyöpalkinnon ansioista musiikkiviennin edistämisessä vuonna 2011. 

Ahokas on intohimoinen kulttuurin hyvinvointivaikutusten edistäjä ja uskoo, että naisten voimaannuttaminen maailmanlaajuisesti on avain nykyajan haasteiden ratkaisuun. Hän on soittanut eri instrumentteja neljällä levyllä, esiintynyt yli 200 konsertissa ja asunut viidessä maassa.

## Lähteet
Owarin provinssi

**Owarin provinssi** () oli Japanin entinen provinssi, joka kattoi nykyisen Aichin prefektuurin länsiosan, mukaan lukien nykyisen Nagoyan kaupungin. Provinssin muinainen pääkaupunki sijaitsi provinssin länsiosassa lähellä Inazawan kaupunkia. Ensimmäiset viittaukset Owariin ovat peräisin jo Nara-kaudelta. Owarista olivat kotoisin sekä Oda Nobunaga että Toyotomi Hideyoshi, joista ensimmäinen hallitsi Kiyosun linnaa jonkin aikaa. Meiji-restauraation seurauksena Owari ja Mikawa yhdistettiin Aichin prefektuuriksi.

## Katso myös
*Owari Kan-ryū
HOMO!

**HOMO!** on Suomen kansallisteatterin humoristinen oopperanäytelmä, joka sai ensi-iltansa 21. syyskuuta 2011. Sen tarinassa heteronormatiiviseen yhteiskuntaan kyllästyneet homot perustavat oman valtion. Näytelmän on ohjannut Pirkko Saisio ja sen musiikit säveltänyt Jussi Tuurna.

## Näyttelijät

## Työryhmä
*Ohjaus: Pirkko Saisio
*Ohjaajan assistentti: Jaana Pesonen
*Lavastus: Kati Lukka
*Puvustaja: Tarja Simone
*Musiikki: Jussi Tuurna
*Koreografia: Jouni Prittinen
*Lauluvalmentaja: Riitta Keränen
*Äänisuunnittelu: Ville Leppilahti ja Jussi Matikainen
*Miksaus: Sami Jormanainen
*Valosuunnittelu: Matti Tiilama
*Maskeeraus, peruukit ja kampaukset: Pekka Helynen ja Jani Kylmälä

## Lähteet
Ufo Mustonen

**Ufo Mustonen** (oik. **Mikko Sakari Mustonen**, s. 1968) on suomalainen laulaja-lauluntekijä ja muusikko. Mustonen tuli suurelle yleisölle tutuksi 1980-luvun loppupuolella helsinkiläisen rockyhtye Hearthillin sähköviulunsoittajana. Hearthillin lopetettua toimintansa 1990-luvun puolivälissä Mustonen alkoi tehdä erilaisia tausta- ja sessiomuusikon töitä muun muassa Riki Sorsan Leirinuotio-orkesterin riveissä aloittaen samalla soolouransa laulajan ominaisuudessa. Mustosen debyyttialbumin *Ufo* julkaisijana toimi Warner Music Finland ja tuottajana toimi Mats Hulden. Taustayhtyeessä soittavat Markku Kanerva (kitara), Ulf Krokfors (basso), Anssi Nykänen (rummut) sekä Seppo Kantonen (koskettimet). Taustayhtyeen aiempi kokemus  jazzin parista heijastuu levylle tuoden vaikutelmia muun muassa Stingin tuotannosta.

Näyttelijä ja ohjaaja Liisa Mustonen on Ufo Mustosen sisar ja laulaja Henry Theel oli isän isäpuoli.

## Diskografia (sooloura)

### Singlet
**Onni* (1996)
* *Siivoon pois / Pakko kiivetä* (1997, CD-single, Fazer Records, Dig It, 0630-17574-2)
* *Sun nimi on vaimo* (1997, CD-single, Fazer Records, Dig It, 0630-18559-2)
* *Kaksi aurinkoa* (1997, CD-single, Fazer Records, Dig It, 6 3984-20544-2)

### Albumit
* *Ufo* (1997)
(1. Siivoon pois | 2. Kaksi aurinkoa | 3. Hakaniemivalssi | 4. Suuressa Helsingissä | 5. Paholainen pahoillaan | 6. Täss on kirje | 7. Ikävä | 8. Sirkuksen voimamies | 9. Haaveillaan kauniista | 10. Pakko kiivetä | 11. Hikinen aika | 12. Must on tullu | 13. Sun nimi on vaimo)
* *Kuudes aisti* (2009)
(1. Olet Uni | 2. Villiä Lempeä | 3. Sateeseen | 4. Maistui Maanantai | 5. Hopeakylkinen | 6. Kuudes Aisti | 7. Kekkosen Aikaan | 8. Ihan Sama | 9. Juhannustaika | 10. Sininen Juna | 11. Autokauppiaan Kapina)

**Väinämöinen* (2021)

(1. Väinämöinen | 2. Sinuna oisin hiljaa | 3. Juoksukengät | 4. Hen | 5. X-Lemmitty | 6. Viimein vapaa | 7. Hieno kesä | 8. Tukholman prinsessa | 9. Muistatko hauskaa | 10. Hei Helsinki | 11. Voinko vielä pyytää?

### Vierailijana muiden artistien / bändien kanssa
* *[[Kauko Röyhkä]]* / *[[Kaksi_koiraa|Kaksi Koiraa]]* (1990) - viulu kappaleella Kaksi koiraa
* *[[J. Karjalainen]]* / *[[Keltaisessa talossa]]* (1991) - viulu kappaleella Tohvelikulkuri
* *Dimension 4* / Gotta Go To The Zoo (1992) - viulusovituksen tekijänä kappaleella Debt Of Life
* *Dim 4* / Leave The World Behind (1993) - viulu kappaleilla Under The Sun ja Sunflowers
* *[[Kingston Wall]]* / *[[Kingston_Wall_II|Kingston Wall II]]* (1993) - viulu kappaleella *[[Ištwan]]*
* *Dimension 4* / Clowns & Divers (1996) - viulu kappaleella Radio Song
* *Ipanapa 1* (2007) - esittää levyllä kappaleen Lastenhuoneen kapina

## Lähteet
* 

### Viitteet

## Aiheesta muualla
*Ufo Mustosen kotisivut 
*Ufo Mustonen MySpace:ssa 
*Ufo-albumin esittelysivu  
*Discogs: Mustosen diskografia 
*Mustosen säveltäjätiedot äänitearkistossa  
*Mustosen sovittajatiedot äänitearkistossa
Pittsburgh Pirates

**Pittsburgh Pirates** on vuonna 1882 perustettu yhdysvaltalainen baseballseura, joka pelaa kotiottelunsa PNC Parkilla Pittsburghissa. Se kilpailee Major League Baseballiin kuuluvan National Leaguen keskidivisioonassa. Pirates liittyi National Leagueen liigan kuudennella kaudella vuonna 1887, ja voitti liigan vuosina 1901, 1902 ja 1903. Seura selviytyi vuonna 1903 ensimmäiseen World Seriesin loppuotteluun, mutta hävisi Boston Americansille otteluvoitoin 3–5. Seura voitti World Seriesin ensimmäistä kertaa vuonna 1909 Honus Wagnerin kaudella, kun Detroit Tigers kaatui loppuottelussa otteluvoitoin 4–3. Sittemmin se on lunastanut mestaruuden vuosina 1925, 1960, 1971 ja 1979.

## Lähteet

## Aiheesta muualla
* Pittsburgh Piratesin viralliset sivut
Harkovan rautatieasema

**Harkovan rautatieasema** eli **Harkovan matkustaja-asema** tai Harkovan matkustajaliikenteen rautatieasema () on Ukrainan toiseksi suurimman kaupungin Harkovan keskusrautatieasema.

Asema toimii Ukrainan rautateiden kaukojunien keskusasemana Harkovan seudulla.

## Liityntäliikenne
Aseman lähistöllä sijaitsee käynti Harkovan metron Vokzalnan asemalle.

## Lähteet

## Aiheesta muualla

* Kaukoliikenteen junien haku Harkovan rautatieasemalle/-lta  (poezda.net)
* Kaukoliikenteen juna-aikatauluja Harkovan rautatieasemalle  (rasp.yandex.ru)
* Lähijunien aikatauluja Harkova rautatieasemalle  (rasp.yandex.ru)
* Ukrainan rautateiden interaktiivinen, kullekin asemalle saapuvien ja lähtevien pikajunien sivusto, erityisesti EURO2012 jalkapalloa ajatellen  
* Ukrainan rataverkon kartta 
* Valokuvia Ukrainan rautatieasemista ja radoista interaktiivisen kartan kautta (railwayz.info)
Färnebofjärdenin kansallispuisto

**Färnebofjärdenin kansallispuisto** () on kansallispuisto Uppsalan läänin, Gävleborgin läänin ja Taalainmaan läänin alueella Ruotsissa. Kansallispuisto perustettiin vuonna 1998 ja se on pinta-alaltaan 10&nbsp;100 hehtaaria. Kansallispuiston alueella on yli 200 saarta tai luotoa.

## Lähteet

## Aiheesta muualla
* Sveriges nationalparker 
* Länsstyrelsen Gävleborg
Haaparannan saariston kansallispuisto

**Haaparannan saariston kansallispuisto** () on kansallispuisto Haaparannan ja Kainuun kuntien alueella Norrbottenin läänissä Ruotsissa. Kansallispuisto perustettiin vuonna 1995 ja se on pinta-alaltaan 6&nbsp;000 hehtaaria.

## Lähteet

## Aiheesta muualla
* Länsstyrelsen Norrbotten: Haparanda skärgård 
* Sveriges nationalparker
Tuulomantorttu

**Tuulomantorttu**, joskus myös *Tuulemaan torttu*, on mokkapaloja muistuttava leivonnainen, jossa on vehnäjauhopohja. Päällä on suklaa- tai kinuskikuorrute ja mahdollisesti kookoshiutaleita tai nonparelleja.

Tuuloman torttu on mokkapalojen vaaleampi muunnelma, jonka pohjassa ei käytetä kaakaojauhetta, jota taas mokkapalojen pohjaan sisältyy. 

Monet suomalaiset ruoka-alan ammattilaiset tekivät mokkapaloista oman muunnelmansa. Eräs sellainen on Tuuloman torttu, jonka äidiksi mainitaan porilainen edesmennyt kotitalousopettaja, kotitalousneuvos Ritva Tuulos (1924-2020). Hän huomasi ICA:n ohjeen 1950-luvulla ja kehitti siitä oman versionsa, jonka nimesi Tuuloksen kakuksi. Siinä sokerikakkupohja leikattiin kolmeen osaan, jotka kostutettiin kahvilla. Osien väleihin levitettiin aprikoosihilloa ja koko leipomus päällystettiin mokkakuorrutuksella. Hanna Hietikon mukaan Tuuloman tortun eli vaaleiden mokkapalojen nimi on peräisin Ritva Tuulokselta, joka kehitti tortun valmistusohjeen. Tuuloman torttua on kutsuttu myös nimillä **Tuuleman torttu** ja **Tuulaman torttu**. Tuuloman tortun ohje sisältyi 1970-luvulla koulujen kotitalouden oppikirjoihin.

## Lähteet
Paphiopedilum armeniacum

***Paphiopedilum armeniacum*** on hyvin harvinainen kiinalainen, venuksenkenkiin kuuluva kämmekkälaji. Kaikkien venuksenkenkälajien tavoin sen luonnosta kerättyjen yksilöiden myynti on kielletty CITES-sopimuksessa.

## Kuvaus
*P. armeniacum* kasvattaa jopa 25&nbsp;cm maavarsia, joista kasvaa noin 15&nbsp;cm välein 5-7 lehden ruusukkeita. Hienojakoisen sahareunaiset lehdet ovat paksut ja mehevät, väriltään päältä vaaleanvihreän ja tummanvihreän kirjavat ja alta tummanvioletin läikikkäät. Kukkavarsi on jopa 60&nbsp;cm korkea, violettipilkkuinen ja ruskeiden karvojen peittämä. Kukkavarteen kehittyy yksi suuri kukka.

Rikinkeltainen kukka ovat noin 10&nbsp;cm leveä; suuren pyöreän huulen sisäpinnassa on punaisia pilkkuja. Laji kukkii myöhäisestä syksystä varhaiseen kevääseen.

## Historia
*P. armeniacum* kuvattiin vasta vuonna 1982. Ensimmäinen muodollisesti kuvattu yksilö oli kerätty Yunnanin Bijiangista. Laji sai nimen "armeniacum" yksilön aprikoosinoranssin värin mukaan, joskin melkein kaikki muut lajin tunnetut yksilöt ovat olleet kirkkaankeltaisia.

## Elinympäristö ja hoito
*P. armeniacum* kasvaa ainoastaan Myanmarin pohjoisosissa ja Kiinassa, Yunnanin läntisissä osissa Nu Shan -vuoristossa 1600-2000&nbsp;metrin korkeudessa, jossa on talvella jatkuvasti sumuista ja kesäisin rankkasateita. Laji on hyvin valikoiva kasvupaikkojensa suhteen ja kasvaa vain vuorien pohjoisrinteillä, usein jokien yllä olevilla kielekkeillä, tarpeeksi varjoisilla ja kalkkikivisillä paikoilla, joilla maaperän pH-arvo on 7,5-7,9. Lajia on kerätty näiltä alueilta runsaasti, ja lisäksi paikalliset ovat käyttäneet sitä sianrehuna. Lajilla on pitkä lepokausi, jolloin se saa vettä vain öisestä sumusta.

Huonekasvina laji tarvitsee luontaisen elinympäristönsä tavoin lauhkean ilmaston ja talvella lepokauden, jolloin se on valoisammassa ja viileämmässä kuin kesällä ja saa vettä vain sumutuksesta. Laji ei siedä kasvualustansa täydellistä kuivumista ja vaatii 60-80&nbsp;prosentin suhteellisen ilmankosteuden. Pitkät maavarret eivät mahdu tavanomaiseen kasvatusastiaan.

## Lähteet
Hey Heather

**Hey Heather** on syksyllä 2008 perustettu helsinkiläinen yhtye, joka soittaa hyvin energistä sekä melodista punk/poppia.

Loppuvuodesta 2009 Hey Heather solmi levytyssopimuksen helsinkiläisen Scandal Music Companyn kanssa ja julkaisi ensimmäisen singlensä ”Regrets?” 1. syyskuuta 2010. Kappale valittiin heti ilmestyttyään YleX:n viikon Tehobiisiksi (vko 34) ja nousi soittolistalle seuraavalla viikolla. Single viihtyi soittolistalla 16 viikkoa ja yhteensä kuusi viikkoa Himotuimmat-listan ykkösenä.

Lokakuussa 2010 Hey Heather valittiin mukaan myös Tulevaisuuden tusina 2011 -listalle, johon musiikkialan ammattilaiset (joukossa asiantuntijoita – toimittajia, keikkamyyjiä, levykauppiaita, klubi- ja festivaalipromoottoreita sekä levy-, tuotanto- ja kustannusyhtiöiden a&r-henkilöitä) valitsivat 12 mielestään lupaavinta uutta artistia tai yhtyettä vuodelle 2011.

Tammikuussa 2011 Hey Heather julkaisi toisen singlensä ”Drop Dead Timen”. Kyseisestä singlestä tehtiin myös musiikkivideo. Esikoisalbumi *[[We Are Not Safe Here]]* julkaistiin 16. maaliskuuta 2011.

## Jäsenet
* Joni Rahkola – kitara
* Oskari ”Hengenvaara” Tilkanen – kitara
* Petri ”Pete” Santala – basso
* Joni ”Jontsa” Martiskainen – rummut

### Entiset jäsenet
* Joonas O'rava – laulu
* Väinö Wallenius – kitara, taustalaulu

## Diskografia
;Studioalbumit
* 

;Singlet
* 
* 
* 

;Musiikkivideot
* 

## Aiheesta muualla
* Yhtyeen kotisivut
HMCS Prestonian

**HMCS Prestonian** (viirinumerot K662 ja FFE 307) oli Kanadan laivaston vuonna 1944 palvelukseenotettu River-luokan fregatti toisessa maailmansodassa. Alus luokiteltiin 1. kesäkuuta 1954 uudelleen muutostöiden jälkeen Prestonian-luokan fregatiksi, jolloin sen viirinumeroksi tuli 22. elokuuta 1953 palvelukseen otettaessa FFE 307. Se palveli Kanadan laivastossa aina 24. huhtikuuta 1956 saakka, jolloin se siirrettiin Norjan laivastolle. Alus nimettiin Norjan laivastossa ensin *KNM Trolliksi*.

## Palvelus

Alus tilattiin 1. helmikuuta 1943 Davie Shipbuilding and Repairing Companyltä Lauzonista ja sen köli laskettiin 20. heinäkuuta 1943. Alus laskettiin vesille 22. kesäkuuta 1944 ja se otettiin palvelukseen 13. syyskuuta 1944.

## Kanadan laivasto
*HMCS Penetang* aloitti palvelukseen oton jälkeen kouluttautumisen tuleviin tehtäviinsä Pohjois-Atlantilla. Alus liitettiin tammikuussa 1945 Kanadan laivaston Halifaxiin sijoitettuun 28. saattajaryhmään, jossa se palveli Euroopan sotatoimien päättymiseen saakka. Se poistettiin palveluksesta 9. marraskuuta 1945 Halifaxissa sijoitettuna reserviin.

Alus ostettiin takaisin Marine Industriesilta, jolle se oli hieman aiemmin myyty romutettavaksi. Se muutettiin Prestonian-luokan saattuefregatiksi 1953. *HMCS Prestonian* palasi muutostöiden päätyttyä palvelukseen 22. elokuuta 1953, jolloin sen  NATO runkonumeroksi tuli oli FFE 307. Alus poistettiin palveluksesta 24. huhtikuuta 1956.

### Aluksen päälliköt
Aluksen päällikköinä palvelivat:
*Ian Angus 3. syyskuuta 1944 - 1. huhtikuuta 1945
*George Norval Downey 2. huhtikuuta - 9. marraskuuta 1945

## Norjan laivasto
*HMCS Prestonian* lainattiin Norjan laivastolle, joka nimesi sen *KNM Trolliksi*. Norjan valtio lunasti aluksen 1959 ja luokitteli sen 1965 sukellusveneiden emälaivaksi nimettynä *KNM Horteniksi*. Alus poistettiin 1972 palveluksesta ja se romutettiin.

## Lähteet
*
*
*

### Viitteet

## Aiheesta muualla
*
Palonen

**Palonen** voi tarkoittaa seuraavia:

## Paikkoja

* Palonen, järvi Mäntyharjussa
* Palonen, järvi Utajärvellä
* Suuri-Palonen–Pieni-Palonen, kaksoisjärvi Kuopiossa
* Pieni-Palonen, lampi Pielavedellä

## Henkilöitä

* Anne-Elina Palonen (s. 1962), suomalainen pikajuoksija
* Eeva Palonen, nyk. Hakulinen (s. 1974), suomalainen näyttelijä
* Emilia Palonen (s. 1977), suomalainen politiikantutkija
* Kalle Palonen (1932–2012), suomalainen harmonikansoittaja
* Kari Palonen (s. 1947), suomalainen politiikan tutkija
* Matti Palonen (s. 1981), suomalainen lentopalloilija
* Mika Palonen (s. 1976), suomalainen kokki ja keittiömestari
* Niko Palonen (s. 1989), suomalainen jääkiekkoilija
* Sinikka Palonen (s. 1948), suomalainen taidemaalari
* Tuomas Palonen (s. 1979), suomalainen muusikko, tietokirjailija ja levy-yhtiön perustaja.
* Tuula Palonen (s. 1949), suomalainen lentopalloilija
* Vesa Palonen (1943–2008), suomalainen virkamies, liikenne- ja viestintäministeriön osastopäällikkö
* Wilhelmiina Palonen (s. 1993), kirjailija ja toimittaja.
Todennäköisyyden aksioomat

Todennäköisyysteoriassa tapahtuman *A* todennäköisyys P(A) määritellään yleensä siten, että todennäköisyys *P* toteuttaa **Kolmogorovin aksioomat**, jotka ovat saaneet nimensä venäläisen matemaatikon Andrei Kolmogorovin mukaan.

Olkoon kolmikko (Ω, *F*, *P*) mitta-avaruus. (Ω, *F*, *P*) on todennäköisyysavaruus, jos perusjoukko Ω on epätyhjä joukko, kokoelma *F* perusjoukon osajoukkoja on sigma-algebra ja todennäköisyys P: F \rightarrow \mathbb{R} on mitta ja toteuttaa seuraavat todennäköisyyden aksioomat.

## Ensimmäinen aksiooma
Tapahtuman todennäköisyys on positiivinen reaaliluku, tai nolla:
:P(A)\in\mathbb{R}\land P(A)\geq 0 \qquad \forall A\in F

missä F on tapahtumien joukko ja A jokin tapahtuma joukossa F.

## Toinen aksiooma
Koko perusjoukon todennäköisyys on yksi:
: P(\Omega) = 1.

## Kolmas aksiooma
Tätä ehtoa kutsutaan usein *täysadditiivisuudeksi* tai \sigma*-additiivisuudeksi*:
: Jos tapahtumat A_1, A_2, ... A_n ovat pistevieraita (ts. erillisiä), niin niiden yhdisteen todennäköisyys on niiden todennäköisyyksien summa:
::P(A_1 \cup A_2 \cup \cdots) = \sum_{i=1}^\infty P(A_i)..

## Seurauksia
Aksioomista voidaan johtaa kaikki muut todennäköisyyden laskusäännöt, joista seuraavassa muutamia esimerkkejä.

### Monotonisuus

: P(A)\leq P(B)\quad \forall A,B\in F, \quad A\subseteq B.

### Tyhjän joukon todennäköisyys

: P(\emptyset)=0.

### Todennäköisyys on normeerattu mitta

: 0\leq P(A)\leq 1\qquad \forall A\in F.

## Todistukset

### Monotonisuus ja tyhjän joukon todennäköisyys
Määritellään E_1=A ja E_2=B\backslash A,
missä \quad A\subseteq B \text{ ja } E_i=\emptyset kaikilla i\geq 3. On helposti nähtävissä, että joukot E_i
ovat pistevieraita ja E_1\cup E_2\cup\ldots=B. Siten kolmannesta aksioomasta saamme
: P(A)+P(B\backslash A)+\sum_{i=3}^\infty P(\emptyset)=P(B).

Yhtälön vasen puoli muodostuu epänegatiivisista luvuista, joiden summa on P(B), joka on äärellinen. Tästä seuraa suoraan monotonisuus P(A)\leq P(B). Tyhjän joukon todennäköisyys P(\emptyset)=0 voidaan todistaa asettamalla lisäksi vastaväite: jos P(\emptyset)=a niin yhtälön vasen puoli saa vähintään arvon

: \sum_{i=3}^\infty P(E_i)=\sum_{i=3}^\infty P(\emptyset)=\sum_{i=3}^\infty a = \begin{cases} 0 & \text{jos } a=0, \\ \infty & \text{jos } a>0. \end{cases}

Jos a>0, saadaan ristiriita, sillä tällöin yhtälön vasen puoli olisi ääretön, eikä P(B), joka on äärellinen. Siis a=0 ja P(\emptyset)=0.

### Todennäköisyys on normeerattu mitta
Ensimmäisen aksiooman nojalla
: P(A)\geq 0 ja P(A^c) = 1-P(A)\geq 0, mikä sisältää väitteen.

## Kirjallisuutta

* Pekka Tuominen: *Todennäköisyyslaskenta I*. Limes ry (2007).
* Kolmogorov: *Foundations of the Theory of Probability*, (1933).
Hiihdon Suomen-mestaruuskilpailut 1910

**Suomen hiihtomestaruudesta** kilpailtiin Viipurissa 27. helmikuuta 1910. Vain miehet kilpailivat ja heillä oli ohjelmassa 30 kilometrin kilpailu. Kilpailut kuuluivat osana Viipurin kansainvälisiin talvikisoihin, jotka käytiin 23. – 28. helmikuuta. Suomen mestaruudesta hiihdettiin toisen kerran ja mestaruuden vei Virolahden Sampoa edustanut Edvard Niska, Haapaveden Matti Koskenkorvan – puolustavan mestarin – saadessa tyytyä toiseen sijaan. Kilpailut järjesti Liitto Suomen hiihtourheilun edistämiseksi. SVUL ei järjestänyt omia mestaruuskilpailujaan vuonna 1910.

## Miehet 30 km

## Lähteet
* 1.3.1910 Suomen Urheilulehti no 4–5
Itä-Uudenmaan poliisilaitos

**Itä-Uudenmaan poliisilaitos** on yksi Suomen 11 paikallispoliisilaitoksesta. Se vastaa toiminta-alueensa yleisestä järjestyksestä ja turvallisuuden ylläpitämisestä, rikosten ennalta ehkäisemisestä ja rikostutkinnasta sekä tuottaa poliisin lupapalveluita (passi-, ajokortti-, henkilökorttiasiat ja aseluvat).

Itä-Uudenmaan poliisilaitoksen toiminta-alue käsittää Uudenmaan maakunnan itä- ja keskiosissa sijaitsevat Hyvinkään, Järvenpään, Keravan, Loviisan, Porvoon ja Vantaan kaupungit sekä Askolan, Lapinjärven, Myrskylän, Mäntsälän, Nurmijärven, Pornaisten, Pukkilan, Sipoon ja Tuusulan kunnat.

Poliisilaitoksen vuonna 2024 valmistunut pääpoliisiasema sijaitsee Vantaan Jokiniemessä Keskusrikospoliisin toimitalon vieressä. Lisäksi poliisiasemia on Hyvinkäällä, Järvenpäässä, Loviisassa, Nurmijärvellä ja Porvoossa sekä palvelutoimistoja Helsinki-Vantaan lentoasemalla, Keravalla ja Mäntsälässä. Kiireellisissä hälytystehtävissä Itä-Uudenmaan poliisilaitoksen partio ehtii paikalle keskimäärin kuudessa minuutissa. Valtakunnallisesti nopeaa vasteaikaa selittää tehtävien keskittyminen paljolti pääradan ja kolmostien varren kaupunkeihin ja taajamiin.

Itä-Uudenmaan poliisilaitos perustettiin vuoden 2009 alussa yhdistämällä Vantaan, Porvoon ja Loviisan kihlakuntien poliisilaitokset (Porvoon kihlakunnan kunnista Pornainen liittyi Keski-Uudenmaan poliisilaitokseen). Lisäksi siihen liitettiin Orimattilan kihlakunnan poliisilaitoksen alueeseen kuuluneet Myrskylän ja Pukkilan kunnat. Vuoden 2014 alussa Itä-Uudenmaan poliisilaitoksen vastuualue laajeni, kun aiempi Keski-Uudenmaan poliisilaitos liitettiin osaksi Itä-Uudenmaan poliisilaitosta.

Poliisilaitoksen toimintalinjoja ovat hallinto- ja esikuntapalvelut, poliisipalvelut ja lupapalvelut sekä oikeusyksikkö. Poliisitoiminta jakautuu valvonta- ja hälytystoimintaan, liikennepoliisiin, rikostutkintaan, erityistutkintaan sekä lentoaseman yksikköön.

## Lähteet
Länsi-Uudenmaan poliisilaitos

**Länsi-Uudenmaan poliisilaitos** on väkiluvultaan Suomen neljänneksi suurin poliisilaitos Helsingin, Pirkanmaan ja Varsinais-Suomen poliisilaitosten jälkeen. Se perustettiin vuoden 2009 alussa yhdistämällä Espoon, Vihdin, Lohjan ja Raaseporin kihlakuntien poliisilaitokset. Kun vuoden 2014 alussa poliisin hallintorakenneuudistuksia poliisilaitoksia vähennettiin kahteentoista, vain Helsingin ja Länsi-Uudenmaan poliisilaitokset säilyivät ennallaan.

Länsi-Uudenmaan poliisilaitos toimii Espoon, Kauniaisten, Kirkkonummen, Vihdin, Karkkilan, Lohjan, Siuntion, Inkoon, Raaseporin ja Hangon alueella. Alueella asuu noin 430&nbsp;000 asukasta, joista ruotsinkielisiä on noin 59&nbsp;500. Länsi-Uudenmaan poliisilaitoksessa työskentelee noin 560 henkilöä, joista poliiseja on noin 420.

Poliisilaitokseen kuuluvat Espoon pääpoliisiasema, Lohjan ja Kirkkonummen poliisiasemat sekä Raaseporin poliisiasema Tammisaaren taajamassa.

## Espoon pääpoliisiasema
Espoon pääpoliisiasema vastaa poliisilaitoksen talous- ja henkilöstöhallinnosta ja muista tukitoiminnoista sekä paikallispoliisille kuuluvien operatiivisten tehtävien koordinoinnista ja ohjauksesta Espoon, Kauniaisten, Kirkkonummen ja Siuntion alueilla.

Pääpoliisiasema huolehtii lisäksi erikseen määrättyjen tehtävien hoitamisesta koko poliisilaitoksen alueella.

## Lähteet
Keski-Uudenmaan poliisilaitos

**Keski-Uudenmaan poliisilaitos** oli Suomen poliisilaitos, jonka alueeseen kuuluivat Hyvinkään, Järvenpään ja Keravan kaupungit sekä Mäntsälän, Nurmijärven, Pornaisten ja Tuusulan kunnat. Poliisilaitoksen vastuu-alueella oli noin 213&nbsp;000 asukasta. Se perustettiin vuoden 2009 alussa yhdistämällä Hyvinkään ja Järvenpään kihlakuntien poliisilaitokset, ja lisäksi siihen liitettiin Mäntsälän kunta Orimattilan kihlakunnasta sekä Pornaisten kunta Porvoon kihlakunnasta.
 
Poliisiasemia toimi Hyvinkäällä, Järvenpäässä, Keravalla, Mäntsälässä ja Nurmijärvellä.

Poliisin hallintouudistuksen (PORA-III) seurauksena valtioneuvosto antoi kesällä 2013 asetuksen, jolla poliisilaitosten määrää vähennettiin yhteentoista vuoden 2014 alussa. Keski-Uudenmaan poliisilaitos liitettiin 1. tammikuuta 2014 osaksi uutta, toimialueeltaan laajempaa Itä-Uudenmaan poliisilaitosta. Poliisilaitoksen päätoimipiste on tämän jälkeen Vantaan poliisitalolla Tikkurilassa. Poliisiasemat Nurmijärvellä, Hyvinkäällä, Keravalla ja Mäntsälässä jatkoivat toimintaansa.

Poliisilaitos jakautui esikunnan, poliisipalveluiden ja lupahallinnon toimintalinjaan.

## Esikuntapalvelut
Esikunta koordinoi, ohjaa ja seuraa poliisilaitoksen toimintaa sekä henkilöstön ja määrärahojen käyttöä siten, että voimavarat kohdentuvat toimintojen ylläpitämisen ja kehittämisen kannalta tarkoituksenmukaisesti. Esikunta on organisaatiota tukeva yksikkö, jonka tehtävänä on huolehtia kaikesta ei-operatiivisesta toiminnasta. Esikunta toimi Järvenpään poliisiasemalla.

## Poliisipalvelut
Poliisipalveluiden linja jakaantui hälytys- ja valvontatoimintoihin ja rikostorjuntatoimintoihin. Poliisipalvelutoiminnot jakautuivat itäiseen ja läntiseen alueeseen. Itäiseen alueeseen kuuluivat Järvenpää, Kerava, Mäntsälä, Pornainen ja Tuusula (pois lukien Jokelan taajama). Läntiseen alueeseen kuuluivat Hyvinkää, Nurmijärvi ja Jokelan taajama Tuusulassa.

## Lupapalvelut
Lupapalveluilla on toimipisteet Hyvinkäällä, Järvenpäässä, Keravalla, Mäntsälässä ja Nurmijärvellä.

## Lähteet
Lounais-Suomen poliisilaitos

**Lounais-Suomen poliisilaitos** on Suomen toiseksi suurin poliisilaitos, poliisien määrän osalta Helsingin poliisilaitoksen ja alueensa väkiluvun osalta Sisä-Suomen poliisilaitoksen jälkeen. Pääpoliisiasema sijaitsee Turussa. Poliisiasemia on myös Porissa, Huittisissa, Kankaanpäässä, Kemiönsaaren Kemiössä, Kokemäellä, Loimaalla, Paraisilla, Raumalla, Salossa, Raisiossa ja Uudessakaupungissa.

Poliisilaitoksen alueella on 45 kuntaa, joissa asuu yli 694 000 asukasta. Poliisilaitoksella työskentelee 1&nbsp;000 henkilöä, joista poliiseja on noin 790. Poliisilaitosta johtaa poliisipäällikkö Risto Lammi.

Poliisilaitoksen organisaatio on jaettu kahteen linjaan. Poliisipalvelut-linjaan kuuluvat valvonta- ja hälytystoiminnan, rikostorjunnan sekä lupapalveluiden sektorit. Hallinto- ja esikuntapalvelut -linjaan kuuluvat henkilöstö-, taloushallinto- ja esikuntatoiminnot

## Lähteet
Hämeen poliisilaitos

**Hämeen poliisilaitos **muodostettiin 1. tammikuuta 2014 yhdistämällä Kanta-Hämeen ja Päijät-Hämeen poliisilaitokset sekä Liikkuvan poliisin Lahden ja Hämeenlinnan toimipisteet. Hämeen poliisilaitos vastaa poliisitoiminnasta 22 kunnan alueella Kanta- ja Päijät-Hämeen maakunnissa. Pääpoliisiasema sijaitsee Lahdessa entisen Lahden varuskunnan alueella 1973 rakennetussa entisessä ruokalassa   ja poliisiasemat Orimattilassa, Heinolassa, Hämeenlinnassa, Riihimäellä ja Forssassa. Poliisilaitoksella työskentelee noin 560 henkilöä, joista on poliiseja noin 460. 

Hämeen poliisilaitos huolehtii yleisen järjestyksen ja turvallisuuden ylläpitämisestä, poliisin hälytyspalveluista, rikosten ennalta estämisestä, selvittämisestä, tutkinnasta ja syyteharkintaan saattamisesta, poliisin lupahallinnosta sekä muista paikallispoliisille kuuluvista tehtävistä toimialueellaan.

## Lähteet

## Aiheesta muualla
*Hämeen poliisilaitoksen verkkosivut
Daniel Shechtman

**Daniel Shechtman** (; s. 24. tammikuuta 1941 Tel Aviv, Palestiinan brittiläinen mandaatti) on israelilainen materiaalitieteilijä, joka sai Nobelin kemianpalkinnon 2011 kvasikiteiden löytämisestä.

## Elämä
Shechtman syntyi Tel Avivissa 1941. Hän valmistui maisteriksi Israelin teknillinen korkeakoulusta Technionista 1968 ja väitteli tohtoriksi siellä 1972. Valmistumisensa jälkeen Shechtman kuului Yhdysvaltojen Wright-Pattersonin lentotukikohdassa sijaitsevan ilmavoimien tutkimuslaboratorion henkilökuntaan. Shechtman tutki siellä titaanialuminidin mikrorakenteita ja metallurgiaa.

Shechtman liittyi Technionin materiaalitekniikan osastolle 1975. Hän oli sapattivapaalla Johns Hopkinsin yliopistossa 1981–1983 ja tutki siellä nopeasti jähmettyneitä alumiinin ja siirtymämetallien välisiä seoksia. Huhtikuussa 1982 Shechtman huomasi elektronimikroskoopissa oudon kiderakenteen. Siihen asti oletettiin, että kiinteä aine muodostui symmetrisestä kiderakenteesta. Shechtmanin löydöksessä kiteet olivat kuitenkin sääntöä rikkovassa muodossa. Hänen havaintoon suhtauduttiin aluksi ristiriitaisesti, ja häntä jopa pyydettiin poistumaan tutkimusryhmästä. Uudet kiteet hyväksyttiin pian, ja 1984 julkaistussa paperissa niistä kutsuttiin kvasikiteiksi.

Shechtman palasi Technioniin Johns Hopkinsista, mutta piti uuden sapattivapaan 1992–1994, jolloin hän oli tutkijana National Institute of Standards and Technologyssä, jossa hän tutki CVD-timanttien rakennetta.

Shechtman palkittiin 1999 Wolfin fysiikanpalkinnolla kvasikiteiden löytämisestä. Nobelin kemianpalkinnon hän sai 2011 samasta ansiosta.

## Lähteet
Varjopuoli

**Varjopuoli** on Mokoma-yhtyeen albumi, joka ilmestyi 2. marraskuuta 2011. Albumi sisältää uudelleensovitettuja ja -äänitettyjä akustisia versioita yhtyeen vanhoista kappaleista sekä uuden kappaleen ”Sydän paikallaan”.

Yhtye sai idean albumin äänittämiseen esiinnyttyään akustisesti ”erinäisissä kissanristiäisissä jo muutaman vuoden ajan”. Lisäksi kappaleesta ”Sydänjuuret” oli jo vuonna 2010 julkaistu akustinen versio *[[Juurta jaksain]]* -EP:llä. Ensimmäisen akustisen konserttinsa yhtye soitti Helsingin Tavastia-klubilla huhtikuussa 2011, ja se teki albumin ilmestymisen jälkeen kokonaisen kiertueen akustisena.

Albumi äänitettiin analogisesti Tampereen The Sound of JJ -studiolla, ja sen tuotti Jarkko Martikainen. Albumilla vierailevat kosketinsoittaja Laura Dziadulewicz ja viulisti Pekka Kuusisto.

## Kappaleet

 

# 
# 
# 
# 
# 
# 
# 
# 
# 
# 
# 
# 
# 
# 
# 

¹ Digipak-painoksen bonuskappale.

## Kokoonpano
* Kuisma Aalto – kitara
* Marko Annala – laulu
* Janne Hyrkäs – lyömäsoittimet
* Santtu Hämäläinen – basso, lapsteel-kitara
* Tuomo Saikkonen – kitara, dobro, laulu, taustalaulu

### Vierailijat
* Laura Dziadulewicz – piano kappaleessa ”Nujerra ihminen”
* Pekka Kuusisto – viulu kappaleissa ”Kiellän itseni” ja ”Nujerra ihminen”, Rhodes kappaleessa ”En elä talven yli”, harmoni kappaleessa ”Sydänjuuret”
* Jarkko Martikainen – taustalaulu

## Arvostelut
* Imperiumi.net: 
* Soundi: 

## Lähteet

## Aiheesta muualla
* ”Sydän paikallaan” -videokollaasi YouTube-sivustolla 
* Mokoma akustisena YleX Studio B Livessä marraskuussa 2010
* 
*